জাগো নারী

আমেনা বেগম চম্পা

হে নারী তুমি জেগে উঠ

জেগে উঠ আজ,

তোমার হাত ধরে সাফল্য আসুক

বদলে যাক সমাজ।

সমাজে তুমি মুল্য পাওনি

কিবা যায় আসে তাতে

নিজের মুল্য নিজে বাড়াবে

সমাজকে নিয়ে সাথে।

লক্ষ্যে তোমার পৌছাতেই হবে

মনে রাখিবে পণ,

শত্রুকে তুমি আপন করিবে

প্রয়োজনে করিবে রণ।

আসুক বাধা আসুক দ্বন্দ্ব

মন্দ বলুক লোকে,

তুমি মাতা তুমি ভগ্নি হয়ে

চাপা দেবে এই বুকে।

স্বামী তোমায় তাড়িয়ে দিয়েছে

সন্তান দিয়েছে ব্যাথা,

ভাই তোমায় দেয়নি ঠাই

প্রেমিক রাখেনি কথা।

বিধাতা তোমায় র্ধয্য দিয়েছে

সাহসে বাধ বুক,

এগিয়ে চল সম্মুখ পানে

পিছে ফেলে সব দু:খ।

চারদিকে দেখ লাঞ্চিত বঞ্চিত

তোমারি মতই মেয়ে,

ভুলে যাও তুমি তোমার দু:খ

তাদের দিকে চেয়ে।

আমেনা বেগম চম্পা

সহশিক্ষক লেতু মন্ডল উচ্চ বিদ্যালয়।

সদর, ময়মনসিংহ।

মোবা:-০১৭১৮৮১৩৩১৪